Монгол Улсын Их Хурлын Хууль зүйн байнгын хорооны

2021 оны 06 дугаар тогтоолын тавдугаар хавсралт

**МОНГОЛ УЛСЫН ИХ ХУРАЛД САНАЛ БОЛГОСОН**

**НЭР ДЭВШИГЧИЙН ТАЛААРХ АЖЛЫН ХЭСГИЙН**

 **ТАЙЛАН**

***Товч удирдамж:*** *Шүүхийн ерөнхий зөвлөлийн болон Шүүхийн сахилгын хорооны шүүгч бус гишүүнийг сонгон шалгаруулах журам /цаашид “журам” гэх/-ын 12.1, 12.2, 12.3, 12.4-т заасны дагуу Ажлын хэсэг нь олонхын саналаараа Улсын Их Хуралд нэр дэвшүүлсэн нэр двшигчийн талаарх тайланг энэхүү загварт нийцүүлэн бичих үүрэгтэй. Журмын 13.1-д заасны дагуу Ажлын хэсгийн тайланг Улсын Их Хурлын цахим хуудаст байршуулах тул уг тайланд гэрийн хаяг, цахим шуудангийн хаяг, утасны дугаар зэрэг хувь хүний нууцад хамаарах мэдээллийг, мөн нэр дэвшигчийн талаар ярилцлага өгсөн хүний нэр, түүнийг таних шинжийг бичихгүй.*

|  |  |
| --- | --- |
| **1** | **Нэр дэвшигчийн товч танилцуулга****Эцэг/эхийн нэр: Машлай** **Ургийн овог: Дархан** **Нэр: Алтан-Очир** **Хүйс: Эрэгтэй, 50 настай** **Төрсөн он: 1974 он** **Төрсөн газар: Ховд аймаг, Манхан сум** **Одоо оршин суугаа аймаг/нийслэл, сум/дүүрэг: Улаанбаатар хот, Баян зүрх дүүрэг.** |
| **2** | **Нэр дэвших тухай хүсэлт гаргасан албан тушаал** *Нэр дэвшигч Шүүхийн ерөнхий зөвлөлийн, эсхүл Шүүхийн сахилгын хорооны шүүгч бус гишүүний алинд нэр дэвших тухай хүсэлт гаргасан талаар бичнэ.* |
| *Нэр дэвшигч М.Алтан-Очир нь Шүүхийн ерөнхий зөвлөлийн шүүгч бус гишүүнд нэр дэвших хүсэлт гаргасан.* |
| **Сонгон шалгаруулалт, түүний үе шат, явуулсан ажиллагааны танилцуулга**Сонгон шалгаруулалтын найман үе шат бүрийг журмын Дөрөв, Тав, Зургаа, Долоо, Найм, Ес, Арав, Арван нэг, Арван хоёрт заасны дагуу хэрхэн хэрэгжүүлсэн талаар тодорхой, ойлгомжтой бичнэ. |
| **3** | **Нэгдүгээр үе шат***Журмын 3.1.1-д заасны дагуу “сонгон шалгаруулалтын зарыг нийтэд мэдээлэх” үе шат хэрхэн хэрэгжсэн талаарх мэдээлэл, үндэслэл бүхий дүгнэлт бичнэ.*  |
|  Хууль зүйн байнгын хороо 2024 оны 10 дугаар сарын 02-ны өдөр хуралдаж Байнгын хорооны 03 дугаар тогтоолоор Шүүхийн ерөнхий зөвлөлийн шүүгч бус гишүүнд нэр дэвшигчийг 2024 оны 10 дугаар сарын 02-ны өдрөөс 2024 оны 10 дугаар сарын 23-ны өдрийн хооронд бүртгэхээр тов тогтоож, нийтэд мэдээлсэн. |
| **4** | **Хоёрдугаар үе шат***Журмын 3.1.2-т заасны дагуу “нэр дэвших тухай хүсэлт гаргах” үе шат хэрхэн хэрэгжсэн талаарх мэдээлэл, үндэслэл бүхий дүгнэлт бичнэ.* |
| Хууль зүйн байнгын хорооны 2024 оны 10 дугаар сарын 02-ны өдрийн 03 дугаар тогтоолоор сонгон шалгаруулалтын бүртгэлийн хугацааг тогтоож, хүсэлт, материалыг 21 хоногийн хугацаанд хүлээн авахаар нийтэд мэдээлсэн бөгөөд Шүүхийн ерөнхий зөвлөлийн шүүгч бус гишүүнд нэр дэвшигч М.Алтан-Очир нь хүсэлт, холбогдох материалаа хугацаанд нь буюу 2024 оны 10 дугаар сарын 22-ны өдөр ирүүлснийг тус Байнгын хорооны ажлын алба нягтлан хүлээн авсан. |
| **5** | **Гуравдугаар үе шат***Журмын 3.1.3-т заасны дагуу “Ажлын хэсэг байгуулах” үе шат хэрхэн хэрэгжсэн талаарх мэдээлэл, үндэслэл бүхий дүгнэлт бичнэ.* |
| Монгол Улсын шүүхийн тухай хууль /Шинэчилсэн найруулга/-ийн 77 дугаар зүйлийн 77.2-т заасны дагуу Хууль зүйн байнгын хорооны тогтоолоор Шүүхийн ерөнхий зөвлөлийн шүүгч бус гишүүний сонгон шалгаруулах үүрэг бүхий ажлын хэсгийг Улсын Их Хурлын гишүүн Ц.Сандаг-Очир ахалж, Ерөнхийлөгчийн Тамгын газрын Хуулийн бодлогын газрын дарга Ж.Мөнхболд, Улсын Их Хурал дахь Монгол Ардын Намын бүлгийн Ажлын албаны дэд дарга О.Бат-Эрдэнэ, Улсын Их Хурал дахь Ардчилсан намын бүлгийн Хүний эрх, эрх зүйн бодлогын зөвлөх Х.Номингэрэл, Засгийн газрын хэрэг эрхлэх газрын дэд дарга Б.Батцэцэг, Хүний эрхийн Үндэсний Комиссын гишүүн С.Дондов, Монголын хуульчдын холбооны Зөвлөлийн гишүүн Ц.Мөнхбат, Монголын өмгөөлөгчдийн холбооны Удирдах зөвлөлийн гишүүн З.Сүхбаатар, Хууль зүйн үндэсний хүрээлэнгийн захирал Х.Эрдэм-Ундрах, Монгол Улсын Их Сургуулийн Хууль зүйн сургуулийн захирал Б.Амарсанаа, Отгонтэнгэр их сургуулийн ахлах багш С.Эрдэнэболор нарын бүрэлдэхүүнтэй байгуулсан. |
| **6** | **Дөрөвдүгээр үе шат***Журмын 3.1.4-т заасны дагуу “нэр дэвшигчээр бүртгэх” үе шат хэрхэн хэрэгжсэн талаарх мэдээлэл, үндэслэл бүхий дүгнэлт бичнэ.* |
| Ажлын хэсэг 2024 оны 10 дугаар сарын 25-ны өдөр хуралдаж, Монгол Улсын шүүхийн тухай хууль /Шинэчилсэн найруулга/ болон Хууль зүйн байнгын хорооны 2021 оны 06 дугаар тогтоолоор баталсан “Шүүхийн ерөнхий зөвлөлийн болон Шүүхийн сахилгын хорооны шүүгч бус гишүүнийг сонгон шалгаруулах журам”-д заасан нэр дэвшигчээс бүрдүүлэх материалын шаардлагыг хангасан гэж үзэн М.Алтан-Очирыг Шүүхийн ерөнхий зөвлөлийн шүүгч бус гишүүнд нэр дэвшигчээр бүртгэсэн. |
| **7** | **Тавдугаар үе шат***Журмын 3.1.5-д заасны дагуу “нэр дэвшигчийн баримт бичгийг цахим хуудаст байршуулах, асуулт, санал хүлээн авах” үе шат хэрхэн хэрэгжсэн талаарх мэдээлэл, үндэслэл бүхий дүгнэлт бичнэ.* |
| Хууль зүйн байнгын хорооны Ажлын алба нэр дэвшигч М.Алтан-Очирын нэр дэвших тухай хүсэлт, холбогдох бусад мэдээллийг Улсын Их Хурлын [www.parliament.mn](http://www.parliament.mn) цахим хуудаст 2024 оны 10 дугаар сарын 25-ны өдрөөс эхлэн байршуулсан.  |
| **8** | **Зургадугаар үе шат***Журмын 3.1.6-д заасны дагуу “нэр дэвшигчийн талаар мэдээлэл цуглуулах, бүрдүүлэх” үе шат хэрхэн хэрэгжсэн талаарх мэдээлэл, үндэслэл бүхий дүгнэлт бичнэ.* |
|  “Шүүхийн ерөнхий зөвлөлийн болон Шүүхийн сахилгын хорооны шүүгч бус гишүүнийг сонгон шалгаруулах журам”-ын 10.1-д “Энэ журмын 9.1-д заасны дагуу бүртгэсэн шийдвэр гармагц Ажлын хэсэг нэр дэвшигчийг Ажлын хэсгийн ахлагчаас бусад гишүүн бүрд тохиолдлын журмаар тэнцвэртэй хуваарилж илтгэгч гишүүнийг томилно.” гэж заасны дагуу Ажлын хэсэг 2024 оны 10 дугаар сарын 25-ны өдрийн хуралдаанаараа нэр дэвшигч тус бүрийн илтгэгч гишүүнийг сугалаагаар тодруулсан бөгөөд нэр дэвшигч М.Алтан-Очирын илтгэгч гишүүнээр Ажлын хэсгийн гишүүн Х.Эрдэм-Ундрахыг томилсон. Илтгэгч гишүүн “Шүүхийн ерөнхий зөвлөлийн болон Шүүхийн сахилгын хорооны шүүгч бус гишүүнийг сонгон шалгаруулах журам”-ын 10.2-т заасан ажиллагааг явуулж холбогдох мэдээллийг цуглуулсан. Нэр дэвшигч М.Алтан-Очирын удирдах албан тушаалтан, хамтран ажиллаж байсан, удирдлагад нь ажиллаж байсан, ажил хэргийн харилцаатай байсан 10 хүнтэй ярилцаж, мэдээлэл авсан. |
| **9** | **Долдугаар үе шат***Журмын 3.1.7-д заасны дагуу “Ажлын хэсгийн ярилцлага зохион байгуулах” үе шат хэрхэн хэрэгжсэн талаарх мэдээлэл, үндэслэл бүхий дүгнэлт бичнэ.* |
|  Ажлын хэсэг “Шүүхийн ерөнхий зөвлөлийн болон Шүүхийн сахилгын хорооны шүүгч бус гишүүнийг сонгон шалгаруулах журам”-ын 11.1, 11.2-т заасны дагуу 2024 оны 11 дүгээр сарын 14-ний өдөр нэр дэвшигч М.Алтан-Очиртой ажлын хэсгийн ярилцлагыг зохион байгуулсан. |
| **10** | **Наймдугаар үе шат***Журмын 3.1.8-д заасны дагуу “нэр дэвшигчийг Улсын Их Хуралд санал болгох” үе шат хэрхэн хэрэгжсэн талаарх мэдээлэл, үндэслэл бүхий дүгнэлт бичнэ.* |
|  Ажлын хэсэг “Шүүхийн ерөнхий зөвлөлийн болон Шүүхийн сахилгын хорооны шүүгч бус гишүүнийг сонгон шалгаруулах журам”-ын 12.1, 12.6-д заасны дагуу Ажлын хэсгийн гишүүдийн олонхын саналыг авсан нэр дэвшигч М.Алтан-Очирыг Шүүхийн ерөнхий зөвлөлийн шүүгч бус гишүүнд нэрийг нь дэвшүүлэхээр шийдвэрлэж, холбогдох баримт бичгийг Хууль зүйн байнгын хороонд хүргүүлсэн.  |
| **11** | **Сонгон шалгаруулалтын үйл явцыг нэгтгэн дүгнэх нь***Ажлын хэсэг журмын 7.1-д заасан бүрэн эрхээ хэрхэн хэрэгжүүлсэн бэ, мөн журмын 12.4.1-д заасны дагуу сонгон шалгаруулалт нь Шүүхийн тухай хууль болон энэ журмын дагуу явагдсан тухай нэгтгэн дүгнэж бичнэ.*  |
|  Ажлын хэсэг бүрэн эрхээ Монгол Улсын шүүхийн тухай хууль /Шинэчилсэн найруулга/ болон журамд заасны дагуу хэрэгжүүлж, сонгон шалгаруулалтыг мөн хууль, журамд заасны дагуу зохион байгуулж явуулсан болно. |
| **Шүүхийн ерөнхий зөвлөлийн, эсхүл Шүүхийн сахилгын хорооны шүүгч бус гишүүнд тавих шаардлагыг хангасан тухай үнэлгээ**Нэр дэвших тухай хүсэлт, түүний хавсралт, нэр дэвшигчийн хэвлүүлсэн бүтээл, олон нийтэд өгсөн мэдээлэл, олон нийтээс ирүүлсэн асуулт, санал, нэр дэвшигчийн талаар бусад хүмүүстэй хийсэн ярилцлага, илтгэгч гишүүний ганцаарчлан хийсэн ярилцлага, Ажлын хэсгийн ярилцлага, илтгэгч гишүүний дэлгэрэнгүй тайлан, нэр дэвшигчээс болон бусад этгээдээс гаргуулан авах зэргээр цуглуулсан мэдээлэл, баримт бичиг, нотлох баримтад тулгуурлан нэр дэвшигчид тавих шаардлагыг яагаад хамгийн сайн хангасан гэж үнэлж дүгнэсэн тухайгаа журмын 12.4.3-т заасны дагуу ойлгомжтой, тодорхой бичнэ. |
| **12** | **Боловсрол***Төгссөн их, дээд сургууль, коллеж, боловсролын зэрэг, төгссөн оноор нь хамгийн сүүлийнхээс нь эхлэн дараалуулж жагсааж, журмын 2.1.2, 2.2.2-т заасан шаардлагыг хангаж байгаа нь ямар мэдээлэл, нотлох баримтаар тогтоогдсон талаар бичнэ.* |
| 1.2014-2017 онд Дотоод хэргийн их сургуулийг “Гэмт явдал судлал”-ын докторын хөтөлбөрт суралцан төгсөж 2019 онд Хууль зүйн докторын зэрэг хамгаалсан.2.2012-2014 онд ОХУ-ын Москва хот, ДХЯ-ны Удирдлагын академийг “Удирдахуйн менежер”-ээр магистрын зэрэг хамгаалсан. 3.2010-2012 онд Жонон дээд сургуулийг “эдийн засагч” мэргэжлээр төгссөн.4.2001-2003 онд Тагнуулийн ерөнхий газрын дээд сургуулийг “Аюулгүй байдлын” магистрын зэрэг хамгаалсан.5.1995-1999 онд Цагдаагийн дээд сургуулийг “эрх зүйч” мэргэжлээр төгссөн.Эдгээрийг нотлох баримт болгож дипломын хуулбарыг тус тус ирүүлсэн болно. |
| **13** | **Эрх зүйч мэргэжлээр 10-аас доошгүй жил ажилласан тухай***Журмын 2.1.2, 2.2.2-т заасны дагуу эрх зүйч мэргэжлээр 10-аас доошгүй жил ажилласан гэдгийг ямар мэдээлэл, нотлох баримтад тулгуурлан дүгнэж буйгаа үндэслэлтэйгээр ойлгомжтой, тодорхой бичнэ.* |
| Нэр дэвшигч М.Алтан-Очир нь 1995-1999 онд Цагдаагийн дээд сургуулийг Эрх зүйч мэргэжлээр суралцаж төгссөнөөс хойш 2023 оны 8 дугаар сарыг хүртэлх хугацаанд Шүүхийн шийдвэр гүйцэтгэх байгууллагад нийт 28 жил ажилласан. Ажилласан байдлыг танилцуулбал:1.2023 оны 04-08 сард ШШГЕГ-ын Сургалтын төвд Менежер, дөрвөн сар (ШШГЕГ-ын даргын 2023.04.14-ний өдрийн Б/449 тоот тушаалын хуулбар),2.2022 оны 11 сараас 2023 оны 04 сард ШШГЕГ-ын Шийдвэр гүйцэтгэх албанд Мэргэжлийн удиирдлагын хэлтсийн даргаар 5 сар (ШШГЕГ-ын даргын 2022.11.15-ны өдрийн Б/1564 тоот тушаалын хуулбар), ,3.2021 оны 11 дүгээр сараас 2022 оны 11 дүгээр сар хүртэл ШШГЕГ-т Хяналт шалгалт аюулгүй байдлын газрын даргаар нэг жил (ШШГЕГ-ын даргын 2021.11.01-ний өдрийн Б/1060 тоот тушаалын хуулбар),4.2018 оны 1 дүгээр сараас 2021 оны 11 дүгээр сар хүртэл ШШГЕГ-т Хяналт шалгалтын газрын даргаар гурван жил 10 сар (ШШГЕГ-ын даргын 2018.01.22-ны өдрийн А/109 тоот тушаалын хуулбар), ,5.2017 оны 07-12 дугаар сард ШШГЕГ-ын Тэргүүн дэд даргаар 5 сар (Хууль зүй, дотоод хэргийн Сайдын 2017.07.28-ны өдрийн Б/23 дугаар тушаалын хуулбар), 6.2015 оны 08 дугаар сараас 2017 оны 07 дугаар сар хүртэл ШШГЕГ-ын Захиргааны удирдлагын газрын даргаар 9 сар, НДШ төлөлтийн лавлагаа,7.2015 оны 04-08 дугаар сард ШШГЕГ-ын Амгалан дахь хорих 421 дугаар ангийн даргаар 4 сар,8.2015 оны 02-04 сард ШШГЕГ-ын хорих 409 дүгээр ангийн даргаар 2 сар,9.2004-2012 онд ШШГЕГ-ын Хэнтий аймаг дахь Шүүхийн шийдвэр гүйцэтгэх албаны даргаар 8 жил,10.2003-2004 онд ШШГЕГ-ын 401 дүгээр ангийн Гүйцэтгэх ажил харуул хамгаалалт эрхэлсэн дэд даргаар 2 жил орчим,11.2000-2003 онд ШШБЕГ-ын Өвөрхангай аймгийн Хархорин сум дахь 423 дугаар ангид дэд даргаар 3 жил,12.2000 оны 01-09 сард Барилгын материалын ашиглалтын өмнөх захиргаа буюу 409 дүгээр ангид ахлах төлөөлөгчөөр 8 сар, 13.1999 оны 10 сараас 2000 онд ШШБЕГ-ын Хорих ял эдлүүлэх газарт ахлах төлөөлөгчөөр 3 сар,14.1999 оны 06-10 сард ШШБЕГ-ын Хорих ял эдлүүлэх газарт ахлах ажилтанаар 3 сар (ШШБЕГ-ын даргын 1999.06.16-ны өдрийн Б/247 тоот тушаалын хуулбар), тус тус ажилласан туршлагатай байх бөгөөд эдгээр нь холбогдох баримтаар нотлогдсон болно. |
| **14** | **Хууль зүйн өндөр мэргэшилтэй: хууль зүйн өндөр мэдлэг, чадвар, туршлагатай тухай***Нэр дэвшигч нь журмын 2.1.1, 2.2.1-д заасан шаардлагын хүрээнд “хууль зүйн өндөр мэдлэг, чадвар, туршлагатай” гэдгийг ямар мэдээлэл, нотлох баримтад тулгуурлан дүгнэж буйгаа үндэслэлтэйгээр ойлгомжтой, тодорхой бичнэ*. |
| Нэр дэвшигчийн эзэмшсэн мэргэжил, мэдлэг, чадвар, боловсролын түвшин, ажил эрхлэлтийн байдал, хуримтлуулсан туршлага зэрэгт тулгуурлан хууль зүйн өндөр мэргэшилтэй гэж дүгнэх боломжтой юм. |
| **15** | **Хууль зүйн өндөр мэргэшилтэй: мэргэжлийн ёс зүйн өндөр шаардлага хангасан тухай***Нэр дэвшигч нь журмын 2.1.1, 2.2.1-д заасан шаардлагын хүрээнд “бусдын нөлөөнд автахгүй, хараат бусаар ажиллах, зарчимч, шударга зан төлөвтэй, мэргэжлийн ёс зүйн өндөр шаардлагыг хангасан” гэдгийг ямар мэдээлэл, нотлох баримтад тулгуурлан дүгнэж буйгаа үндэслэлтэйгээр ойлгомжтой, тодорхой бичнэ.* |
| Нэр дэвшигчийн ирүүлсэн материал, өөртэй нь болон бусад хүмүүстэй хийсэн ярилцлагын үр дүнгээс харахад урьд нь аливаа ёс зүйн зөрчилд холбогдож байгаагүй, ярилцсан хүмүүсийн дийлэнх нь зан төлөв, ёс зүйн хувьд асуудалгүй болохыг нь тодорхойлж байсан тул энэхүү шаардлагыг хангахуйц гэж үнэлэв. |
| **16** | **Төрийн алба хаах насны дээд хязгаарт хүрээгүй тухай***Журмын 2.1.3, 2.2.3-т заасны дагуу “төрийн алба хаах насны дээд хязгаарт хүрээгүй” байх шаардлагыг хангаж байгааг ямар мэдээлэл, нотлох баримтад тулгуурлан дүгнэж буйгаа үндэслэлтэйгээр тодорхой, ойлгомжтой бичнэ.* |
| Үгүй. /50 настай. 2024.10.17-ны өдрийн Улсын бүртгэлийн ерөнхий газрын Иргэний үнэмлэхийн лавлагаанд үндэслэв./ |
| **17** | **Монгол Улсын иргэн мөн тухай***Журмын 2.1, 2.2-т заасны дагуу “Монгол Улсын иргэн” байх шаардлагыг хангаж байгаа гэдгийг ямар мэдээлэл, нотлох баримтад тулгуурлан дүгнэж буйгаа үндэслэлтэйгээр тодорхой, ойлгомжтой бичнэ.* |
| Мөн. /2024.10.17-ны өдрийн Улсын бүртгэлийн ерөнхий газрын Иргэний үнэмлэхийн лавлагаанд үндэслэв./ |
| **18** | **Сүүлийн таван жилд улс төрийн болон намын удирдах албан тушаал хашиж байгаагүй тухай***Журмын 2.1.5, 2.2.4-т заасны дагуу “сүүлийн таван жил улс төрийн албан тушаал болон улс төрийн намын удирдах тушаал эрхэлж байгаагүй” байх шаардлагыг хангаж байгаа гэдгийг ямар мэдээлэл, нотлох баримтад тулгуурлан дүгнэж буйгаа үндэслэлтэйгээр тодорхой, ойлгомжтой бичнэ*. |
| Үгүй. /Нэр дэвшигчийн нийгмийн даатгалын шимтгэл төлөлтийн талаарх тодорхойлолт болон хавсралтаар ирүүлсэн бусад материалуудад үндэслэв./ |
| **19** | **Эрүүгийн хариуцлага хүлээж байгаагүй тухай***Журмын 2.1.6, 2.2.10-т заасны дагуу “эрүүгийн хариуцлага хүлээж байгаагүй” байх шаардлагыг хангаж байгаа гэдгийг ямар мэдээлэл, нотлох баримтад тулгуурлан дүгнэж байгаа үндэслэлтэйгээр тодорхой, ойлгомжтой бичнэ.* |
| Эрүүгийн хариуцлага хүлээж байгаагүй болох нь ЦЕГ-ын 2024.10.17-ны өдрийн лавлагаагаар нотлогдож байна. |
| **20** | **Сахилгын шийтгэлээр халагдаж, эсхүл огцорч байсан тухай***Сахилгын шийтгэлээр ажлаас халагдаж, эсхүл огцорч байсан эсэхийг ямар мэдээлэл, нотлох баримтад тулгуурлан дүгнэж буйгаа үндэслэлтэйгээр тодорхой, ойлгомжтой бичнэ*. |
| Үгүй.Ажилд томилсон, чөлөөлсөн тушаалын хуулбаруудад үндэслэв. |
| **21** | **Шүүхийн ерөнхий зөвлөлийн гишүүнээр ажиллаагүй, ажиллаж байгаагүй тухай***Журмын 2.2.6, 2.3-т заасны дагуу Шүүхийн ерөнхий зөвлөлийн шүүгч бус гишүүнд нэр дэвшигч Шүүхийн ерөнхий зөвлөлийн гишүүнээр ажиллаагүй буюу ажиллаж байгаагүй, Шүүхийн сахилгын хорооны гишүүнд нэр дэвшигч Шүүхийн ерөнхий зөвлөлийн гишүүнээр ажиллаагүй байх шаардлагатай. Энэхүү шаардлагыг хангаж байгаа гэдгийг ямар мэдээлэл, нотлох баримтад тулгуурлан дүгнэж буйгаа үндэслэлтэйгээр тодорхой, ойлгомжтой бичнэ.* |
| Үгүй. /Нэр дэвшигчийн нийгмийн даатгалын шимтгэл төлөлтийн талаарх тодорхойлолт болон хавсралтаар ирүүлсэн бусад материалуудад үндэслэв./ |
| **22** | **Шүүгчээр ажиллаж байгаагүй тухай***Журмын 2.1.4, 2.2.4, 2.2.5-д заасны дагуу Шүүхийн ерөнхий зөвлөлийн шүүгч бус гишүүнд нэр дэвшигч сүүлийн таван жил шүүгчээр ажиллаж байгаагүй байх, Шүүхийн сахилгын хорооны шүүгч бус гишүүнд нэр дэвшигч шүүгчээр ажиллаж байгаагүй байх шаардлагатай. Энэхүү шаардлагыг хангаж байгаа гэдгийг ямар мэдээлэл, нотлох баримтад тулгуурлан дүгнэж буйгаа үндэслэлтэйгээр тодорхой, ойлгомжтой бичнэ.* |
| Үгүй. /Нэр дэвшигчийн нийгмийн даатгалын шимтгэл төлөлтийн талаарх тодорхойлолт болон хавсралтаар ирүүлсэн бусад материалуудад үндэслэв/. |
| **23** | **Шүүхийн сахилгын хорооны гишүүнээр ажиллаагүй, ажиллаж байгаагүй тухай***Шүүхийн тухай хуулийн 95.9-д заасны дагуу Шүүхийн сахилгын хорооны шүүгч бус гишүүнд нэр дэвшигч нь Шүүхийн сахилгын хорооны гишүүнээр ажиллаагүй, ажиллаж байгаагүй бгэдгийг ямар мэдээлэл, нотлох баримтад тулгуурлан дүгнэж буйгаа үндэслэлтэйгээр тодорхой, ойлгомжтой бичнэ*. |
| Үгүй. /Нэр дэвшигчийн нийгмийн даатгалын шимтгэл төлөлтийн талаарх тодорхойлолт болон хавсралтаар ирүүлсэн бусад материалуудад үндэслэв/. |
| **24** | **Шүүхийн захиргааны байгууллагын ажилтнаар ажиллахгүй байгаа тухай** *Журмын 2.1.7-д заасны дагуу Шүүхийн сахилгын хорооны шүүгч бус гишүүнд нэр дэвшигч нь шүүхийн захиргааны байгууллагын ажилтнаар ажиллахгүй байгаа гэдийг ямар мэдээлэл, нотлох баримтад тулгуурлан дүгнэж буйгаа үндэслэлтэйгээр тодорхой, ойлгомжтой бичнэ.* |
| Үгүй. /Нэр дэвшигчийн нийгмийн даатгалын шимтгэл төлөлтийн талаарх тодорхойлолт болон хавсралтаар ирүүлсэн бусад материалуудад үндэслэв/. |
| **25** | **Өмгөөлөгчөөр ажиллахгүй байгаа тухай***Журмын 2.2.8-д заасны дагуу Шүүхийн сахилгын хорооны шүүгч бус гишүүнд нэр дэвшигч нь өмгөөлөгчөөр ажиллахгүй байгаа гэдгийг ямар мэдээлэл, нотлох баримтад тулгуурлан дүгнэж буйгаа үндэслэлтэйгээр тодорхой, ойлгомжтой бичнэ.* |
| Үгүй. /Нэр дэвшигчийн нийгмийн даатгалын шимтгэл төлөлтийн талаарх тодорхойлолт болон хавсралтаар ирүүлсэн бусад материалуудад үндэслэв/. |
| **26** | **Прокуророор ажиллахгүй байгаа тухай** *Журмын 2.2.9-д заасны дагуу Шүүхийн сахилгын хорооны шүүгч бус гишүүнд нэр дэвшигч нь прокуророор ажиллахгүй байгаа гэдгийг ямар мэдээлэл, нотлох баримтад тулгуурлан дүгнэж буйгаа үндэслэлтэйгээр тодорхой, ойлгомжтой бичнэ.* |
| Үгүй. /Нэр дэвшигчийн нийгмийн даатгалын шимтгэл төлөлтийн талаарх тодорхойлолт болон хавсралтаар ирүүлсэн бусад материалуудад үндэслэв/. |
| **27** | **Шүүхийн ерөнхий зөвлөлийн, эсхүл Шүүхийн сахилгын хорооны шүүгч бус гишүүнд санал болгох үндэслэлүүдийг нэгтгэн дүгнэх нь** *Ажлын хэсэг нь цуглуулсан бүх нотлох баримт, мэдээлэлд тулгуурлан нэр дэвшигчийн хууль зүйн мэдлэг, ур чадвар, ёс зүй, зан төлөвийг үнэлж журмын 2.1, 2.2, 2.3-т заасан харгалзах шаардлагыг тухайн нэр дэвшигч хамгийн сайн хангаж буй гэдгийг нэгтгэн дүгнэн үндэслэлээ тодорхой, ойлгомжтой бичнэ.*  |
| *Шүүхийн ерөнхий зөвлөлийн шүүгч бус гишүүн нэр дэвшигч М.Алтан-Очир нь* Цуглуулсан бүх нотлох баримт, дээр дурдсан мэдээлэл, дүгнэлтэд тулгуурлан нэр дэвшигч нь хууль зүйн мэдлэг, ур чадвар, ёс зүй, зан төлөвийн хувьд Шүүхийн ерөнхий зөвлөлийн шүүгч бус гишүүнийг сонгон шалгаруулах журмын 2.1, 2.2, 2.3-д заасан шаардлагыг хангаж байх тул Улсын Их Хуралд санал болгохыг дэмжинэ. |

 **Ажлын хэсгийн гишүүд** Ц.САНДАГ-ОЧИР

 Б.АМАРСАНАА

Б.БАТЦЭЦЭГ

О.БАТ-ЭРДЭНЭ

С.ДОНДОВ

Ц.МӨНХБАТ

Ж.МӨНХБОЛД

Х.НОМИНГЭРЭЛ

З.СҮХБААТАР

Х.ЭРДЭМ-УНДРАХ

С.ЭРДЭНЭБОЛОР

**Хавсралт: тайлан гаргахад тулгуурласан баримт**

Дараах баримтад тулгуурласан болно. Үүнд:

-нэр дэвших тухай хүсэлт, түүний хавсралт;

-төрийн албан хаагчийн анкет;

-иргэний үнэмлэхийн хуулбар, УБЕГ-ын иргэний үнэмлэхийн лавлагаа;

-нийгмийн даатгалын шимтгэл төлөлтийн лавлагаа, Хөдөлмөрийн дэвтрийн болон ажилд томилсон, чөлөөлсөн тушаалын хуулбар, түүнтэй адилтгах баримт бичиг;

-эрх зүйн бакалавр, магистр, докторын зэргийн дипломын хуулбар;

-хууль зүйн өндөр мэргэшилтэй гэдгийг нотлох үйл ажиллагааны талаарх баримт;

-эрх зүйч мэргэжлээр 10-аас доошгүй жил ажилласныг нотлох баримтууд;

-хүсэлт гаргагчийн талаарх 3 хүний тодорхойлолт;

ЦЕГ-ын Иргэний эрүүгийн хариуцлага хүлээж байгаа эсэх тухай тодорхойлолт;

-хэвлүүлсэн бүтээл болон олон нийтэд өгсөн мэдээллийн хуулбар;

- Нэр дэвшигчээс имэйлээр ирүүлсэн нэмэлт мэдээлэл, өгсөн тайлбарын тэмдэглэл, тайлбарт холбогдох баримтын хуулбар, холбогдох бусад баримт багтана.